বাংলার কুম্ভে চলছে পুণ্যস্নান, মেলার নাম ‘অনু-কুম্ভ’, জানেন কোথায়?

হুগলি: ত্রিবেণী (Triveni) কুম্ভে আজ পূণ্যস্নান। তিথি অনুযায়ী মাঘী পূর্ণিমার মহা পূণ্যস্নানে সাধুসন্তরা গঙ্গার ঘাটে যাবেন বেলা বারোটায়। তার আগেই সকাল থেকে হাজার হাজার পূন্যার্থী গঙ্গায় পূন্যস্নানে নেমেছেন। জনশ্রুতি রয়েছে, প্রায় সাতশো বছর আগে হুগলির (Hooghly) ত্রিবেণীতে কুম্ভ বসত। গঙ্গাসাগরে মকর সংক্রান্তি শেষে ফেরার পথে সাধু সন্ন্যাসীরা পায়ে হেঁটে ত্রিবেণী সঙ্গমে মিলিত হতেন মাঘী পূর্ণিমায়। সেখানে একদিনের কুম্ভ হত, যাকে অনু-কুম্ভ (Anu Kumbh) বলা হয়।

হুগলির ত্রিবেণীতে এই দিন বহু মানুষের সমাগম হয়। ত্রিবেণী কুম্ভমেলার চতুর্থ বর্ষের সূচনায় এদিন নগরকীর্তন, শক্তিপীঠ পরিক্রমা, রুদ্র অভিষেক, রুদ্র মহাযজ্ঞ, শিব সহস্র নাম, সাধু প্রবচন, ধর্মসভার আয়োজন করা হয়। আজ সন্ধ্যায় সপ্তর্ষি ঘাটে হবে গঙ্গা আরতি ও সাংস্কৃতিক অনুষ্ঠান।

আরও পড়ুন: মাঘী পূর্ণিমায় পুণ্যার্থীর ঢল গঙ্গাসাগরে

নাগা সাধুদের আখড়া হয়েছে ত্রিবেণীতে। যাকে ঘিরে প্রশাসনিক তৎপরতা রয়েছে। প্রয়াগরাজে (Mahakumbh 2025) দুর্ঘটনা দেখে কোনও রকমের ঝুঁকি নিতে চাইছে না প্রশাসন। কুম্ভমেলার নাগা সাধুদের ক্যাম্পের দায়িত্বে থাকা ধর্ম বাবা বলেন, সপ্তর্ষি ঘাট শিবপুর মাঠ আর আর ক্যাম্প এই তিনটি জায়গায় মেলার কাজ চলছে। ক্যাম্পে মূলত সনাতনী কার্যক্রম হবে। একটা সময় এই সপ্তগ্রামে বাণিজ্য বন্দর ছিল। যেখানে বিদেশি জাহাজ আসত, বাণিজ্য হত। ত্রিবেণী কুম্ভকে কেন্দ্র করে সেই আর্থিক আদান-প্রদান বাড়বে।

দেখুন আরও খবর: